
Massiürituse “Tervitame 2007. aastat” läbiviimise lubamine,

ilutulestike korraldamine RUF EESTI AS poolt
 

1Asjaolud ja menetluse käik

1.1.Traditsiooniline rahvalik massiüritus “Tervitame 2007. aastat” on planeeritud läbi viia linna jõulukuuse juures Narvas Peetri platsil 31.12.2006 meelelahutusliku programmiga jõulukuuse juures algusega 17.00 kuni 04.00-ni 01.01.2007.

Antud ülelinnaline rahvapidu on ette nähtud kõigile, kes soovivad tähistada vana-aasta ärasaatmist ja uue aasta linna kuuse juures.

1.2.Rahvaliku massiürituse “Tervitame 2007 aastat” läbiviimisel on planeeritud ilutulestiku korraldamine Peetri platsiga külgnevalt alalt linnamüüri ääres  RUF Eesti AS poolt 31.12.2006 algusega 19.00 kestvusega ca 5 minutit ja 01.01.2007 algusega kell 01.00 kestvusega ca 15 minutit. Kõik seadusega ettenähtud asutused on teavitatud kavandatavast üritusest.
2.Õiguslikud alused

Vastavalt Kohaliku omavalitsuse korralduse seaduse §  30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Vastavalt Narva linna avaliku korra eeskirja punktile 1.3 avalike ürituste (spordivõistlused, vabaõhukontserdid, laadad jms) korraldamist reguleeritakse Narva linna õigusaktidega. 
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba; Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
 

3.Otsus

3.1 Lubada Narva Linnavalitsuse Kultuuriosakonnal läbi viia avalik massiüritus “Tervitame  2007 aastat” meelelahutusliku programmiga jõulukuuse juures Narvas Peetri platsil 31.12.2006 algusega kell 17.00 kuni 04.00-ni 01.01.2007.

3.2 Lubada  RUF Eesti AS-l (registrikood 10324175, tegevusluba PA-466-LM) korraldada seoses üritusega “Tervitame 2007 aastat”  Narva Peetri platsil ilutulestikud: 31.12.2006 ajavahemikus 19.00-19.05 ja 01.01.2007 ajavahemikus 01.00-01.15. 

 

4.Korralduse vaidlustamine

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

 

5.Rakendussätted

Käesolev korraldus jõustub seadusega sätestatud korras.

